**הגדרות תפקיד – ניהול מערך החינוך החברתי**

**יעוד**

קיום מערכת חינוך איכותית ע"פ תפיסה פדגוגית, חברתית, חינוכית וקהילתית וברמת שירות גבוהה.  
**חינוך בונה קהילה.**

**סביבה ארגונית:**

מנהל ישיר – מנהל האגודה.  
עובדים – עובדי מערך החינוך.  
היקף משרה – מלאה.

**אחריות וסמכות :**

ניהול תקציב שנתי ובקרה

* בניית תקציב
* בקרה על התקציב תכנון מול ביצוע
* אחריות על גבייה
* אחריות על תחזוקת המבנים והחצר ויצירת מקום מכובד מכבד ומזמין.
* אחריות על כל הצד הלוגיסטי ואדמיניסטרטיבי של המערכת.

שיבוץ כוח אדם בראייה מערכתית

* ראיונות עבודה, קבלת המלצות, החלטה על קבלה וסיום עבודה.
* שיבוץ כוח אדם במרכזים השונים, התאמת עובדים לשכבות גיל.
* אחריות על סידור עבודה עפ"י התקנים.

בנייה וביצוע תכנית עבודה שנתית לכלל מערכת החינוך החברתי

* בניית תכנית שנתית במהלך ימי ההיערכות בקיץ.
* בניית תכנית חודשית ושבועית בהתאם לעקרונות שנקבעו ואילוצים מהשטח.
* בניית התכנית השנתית בהתאם ללוח חגים וחופשים, תוך תיאום עם מערכת הגיל הרך והנהלת חינוך.

ליווי והדרכה מקצועית של הצוותים והמדריכים המובילים

* קיום ישיבות צוות מובילים אחת לשבוע.
* תצפיות במרכזים השונים ומשוב לעובדים.
* השתתפות בישיבות הצוותים עפ"י הנדרש.
* מתן ליווי מקצועי (יעוץ חיצוני למערכת) ע"פ הנדרש לצוותים או אישי.

קיום קשר שותף עם העובדים

* קיום תהליך משוב אחת לשנה.
* מפגשים אישיים עם עובדי החינוך החברתי לפי הצורך.
* הובלה ופיתוח של הצוות ויצירת צוות מקצועי ומגובש.

ממשקי"ם:

* קיום קשר עם עמיתים בקהילה: תרבות, נוי, גיל הרך, ספורט, ספריה, בניין וענפים נוספים.
* אחריות לקשר עם ההורים, ישירות או דרך מובילי המרכזים.
* קיום קשר עם מערכות חיצוניות (מועצה אזורית מתנ"ס, אגף חברה ונוער משרד החינוך, מוסדות רווחה ובתי ספר)

קשר עם מנהל האגודה והנהלת חינוך

* מפגש שבועי קבוע עם מנהל האגודה
* מפגש עם הנהלת חינוך בהתאם ללו"ז שנקבע ע"י יו"ר ועדת החינוך.
* מפגש חודשי עם יו"ר הנהלת החינוך.

**מדדי הצלחה:**

* עמידה בתקציב שנתי.
* קיום מערכת יציבה עם עובדים קבועים ואיכותיים לאורך זמן.
* מתן שירות איכותי, בטיחותי וערכי ללקוחות.
* עבודה לפי תכנית עבודה שנתית.
* קיום מדיניות הנהלת החינוך.
* צוות עובדים לומד ומתפתח.
* קיום משובים לעובדים פעם בשנה לפחות.
* מערכות יחסים תקינות ומשמעותיות בין הילדים, העובדים, ההורים והקהילה.
* תיאום פעילויות קהילתיות עם שותפים בקהילה (תרבות, גיל הרך, ספורט, ותיקון ועוד).

**דרישות התפקיד :**

* תואר ראשון בחינוך – יתרון.
* ביצוע תפקיד ניהולי מערכתי בעבר – חובה.
* ביצוע תפקיד בנושא חינוך או ממשק לחינוך בעבר - חובה
* ניהול מוכח של צוות עובדים – מעל 10 עובדים לפחות – חובה.
* ראיה מערכתית.
* יכולת מוכחת בהנעת עובדים ליעדים ולמשימות.
* ניסיון בעבודה בסביבה ארגונית לחוצה ותובענית.
* זמינות ופניות ע"פ צורך גם מעבר לשעות העבודה המקובלות.
* תהליך קבלת החלטות מהיר במידת הנדרש ובהיר לצוות וללקוחות.
* שירותיות ברמה גבוה.